
Daumani tn 30 maa- ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud AS Triverk. Detailplaneeringu koostamise eesmärgiks on ehitusõiguse määramine 2 hoone ehitamiseks (õppehoone ja töökoda) ehitusaluste pindadega 3903m2 (õppekeskus 3525m2 kõrgusega kuni 10 m ja töökoda 378m2 kõrgusega kuni 8m). Krundile on planeeritud 80 parkimiskohta (invaliidide jaoks 2 kohta). Juurdepääs kavandatakse läbi Daumani 20 krundil asuva avalikult kasutatavalt teelt. Samuti lahendatakse maa- ala heakorrastus, täiendatakse kõrg- ja madalhaljastust. Lahendatakse ka jalakäijate teed ja tehnovõrkude asukohad ning hoonete varustamine. Planeeritava ala pindala on ca 1,57 ha. Detailplaneering algatati 09.02.2006.a. Narva Linnavolikogu otsusega nr 15.  
Detailplaneering muudab kehtivat Narva linna üldplaneeringut. Üldplaneeringu järgne maakasutus näeb ette maakasutuse sihtotstarbe ärimaa, detailplaneeringu järgi on maakasutuse sihtotstarve ühiskondlike hoonete alune maa.  

Planeeringu vastuvõtmine toimus 05.06.2008.a. Narva Linnavolikogu otsuse nr 191 alusel. Avaliku väljapaneku perioodil 30.06.2008. – 14.07.2008.a. ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks. 
Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Daumani tn 30 maa- ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

